text: EFB forventer over 10.000 tilskuere 
  28 april 2014 kl. 09.15
  Der er lagt op til et jysk fodboldbrag, når Esbjerg FB og FC Midtjylland mandag aften møder hinanden på Blue Water Arena.
  Det gode vejr med masser af solskin og to hold der her i foråret har præsteret noget af det bedste og mest underholdende spil i Superligaen betyder, at der er store forventninger til aftenens kamp.
  Esbjerg har fortsat femte pladsen, der giver adgang til Europa League kvalifikationen at spille for og FC Midtjylland skal vinde kampen, hvis de vil følge med det nuværende førerhold AAB.
  EFBs cheftræner Niels Frederiksen er på forhånd behersket optimist.
  -vi har kun tabt en enkelt af forårets 10 kampe, men vi skal snart have en sejr efter tre uafgjorte kampe i streg på hjemmebane.
  Karantæneramte Jakob Ankersen må se kampen fra tribunen, ellers kan EFB stille i stærkeste opstilling.
  